
Αθήνα, 31-08-2026 
Αρ. πρωτ: 248

ΠΡΟΣ:  Κυρία Υπουργό Πολιτισμού
ΚΟΙΝΟΠ.: 1. ΓΕΝΙΚΗ ΔΙΕΥΘΥΝΣΗ ΑΡΧΑΙΟΤΗΤΩΝ ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ ΔΙΕΥΘΥΝΣΗ ΑΡΧΑΙΟΛΟΓΙΚΩΝ ΜΟΥΣΕΙΩΝ ΕΚΘΕΣΕΩΝ ΚΑΙ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ ΤΜΗΜΑ ΑΡΧ/ΚΩΝ ΜΟΥΣΕΙΩΝ & ΣΥΛΛΟΓΩΝ
2. Συλλόγους μέλη της ΠΟΠΣ





Αξιότιμη κυρία Υπουργέ,
Βρισκόμαστε στη δυσάρεστη θέση να διαμαρτυρηθούμε εντονότατα για την παλινωδία της υπηρεσίας σας, ΓΕΝΙΚΗ ΔΙΕΥΘΥΝΣΗ ΑΡΧΑΙΟΤΗΤΩΝ ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ ΔΙΕΥΘΥΝΣΗ ΑΡΧΑΙΟΛΟΓΙΚΩΝ ΜΟΥΣΕΙΩΝ ΕΚΘΕΣΕΩΝ ΚΑΙ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ ΤΜΗΜΑ ΑΡΧ/ΚΩΝ ΜΟΥΣΕΙΩΝ & ΣΥΛΛΟΓΩΝ, η οποία με το με αρ. πρωτ. 355245/05-08-2026 έγγραφό της, το οποίο σας επισυνάπτουμε, έκανε δεκτό το αίτημά μας για ελεύθερη είσοδο μελών της ΠΟΠΣ και συγκεκριμένα του Συλλόγου Πολιτικών Συνταξιούχων Αχαΐας,, στο Πολυκεντρικό Μουσείο Αιγών (Κεντρικό κτήριο, Μουσείο Βασιλικών Τάφων Αιγών, Νεκροταφείο των Αρχαίων Αιγών-Βασιλική Συστάδα των Τημενιδών, Αγ. Δημήτριος Παλατιτσίων, Θέατρο Αιγών, Ανάκτορο Αιγών) την Παρασκευή 04-09-2026. 
Με έκπληξη και αρνητικά συναισθήματα λάβαμε το με αρ. πρωτ. 382076/28-08-2026 έγγραφο της ίδιας υπηρεσίας, το οποίο σας επισυνάπτουμε, μια μόλις εβδομάδα πριν την επίσκεψη, με μια άνευ προηγουμένου αυτοαναίρεσή της, που ανακαλεί την αρχική έγκριση ελεύθερης εισόδου των μελών μας του ως άνω συλλόγου και μάλιστα επικαλούμενοι την ίδια ΚΥΑ (ΥΠΠΟ/117624/15.03.2024 (ΦΕΚ Β΄ 1968) με την οποία έδωσαν αρχικά την έγκριση. 

Κυρία υπουργέ,
Με βάση την αρχική έγκριση της ελεύθερης εισόδου, τα μέλη μας προγραμμάτισαν τη συμμετοχή τους στην παραπάνω επίσκεψη και τώρα καλούνται να υποστούν μια σοβαρή οικονομική επιβάρυνση. 
Με δεδομένο ότι αρκετοί συνταξιούχοι που συμμετέχουν στην ως άνω επίσκεψη είναι εκπαιδευτικοί και έχουν δελτία ελεύθερης εισόδου, ο αριθμός των υπολοίπων από τα 100 συνολικά μέλη μας είναι περιορισμένος, σας παρακαλούμε όπως ανακαλέσετε την ανάκληση της αρχικής έγκρισης και επιτρέψετε με κατανόηση και ηρεμία την ελεύθερη επίσκεψη των μελών μας στα ως άνω μνημεία. 
Σας υπενθυμίζουμε το πάγιο αίτημά μας για ελεύθερη είσοδο όλων των συνταξιούχων άνω των 65 για όλο το έτος στους Αρχαιολογικούς χώρους και Μουσεία. 
Επίσης η εμμονή της ανά τριετία ανανέωσης των Δελτίων Ελεύθερης Εισόδου των συνταξιούχων εκπαιδευτικών (δεν υπάρχει καμιά περίπτωση επιστροφής στα σχολεία), προσθέτει μια επιπλέον ταλαιπωρία στους συνταξιούχους και περιττή απασχόληση στις υπηρεσίες σας και πιστεύουμε ότι πρέπει να ισχύουν εφ’ όρου ζωής, λαμβανομένου υπόψη ότι οι υπηρεσίες σας πιστοποιούν την ταυτοπροσωπία με την Αστυνομική Ταυτότητα του επισκέπτη δικαιούχου. 
Πιστεύουμε ότι ο δικαιολογημένος θυμός μας για την  αυτοαναίρεση των υπηρεσιών σας, θα εκτονωθεί με μια δίκαιη αρχικά θετική απόφασή σας για το τρέχον ζήτημα της επίσκεψης των μελών μας και με οριστική ρύθμιση νομοθετικά του πάγιου αιτήματός μας των προηγουμένων δυο παραγράφων μας. 

Στη διάθεσή σας για γόνιμη και αποτελεσματική συνεργασία.

 Ο  Πρόεδρος                                                            Ο Γενικός Γραμματέας

Ηλίας Ηλιόπουλος                                                   Νίκος Καρδαράκος

